Herbert Bockhorn

Herbert Bockhorn, yazaalibwa nga 31 Ogwoluberyeberyemu  1995 nga Munnayuganda omuzannyi w'omupiira ogw'ekikugu, azannya ng'omuzibizi ku ddyo mu kibinja kye Girimaani eky'okubiri mu kiraabi emannyikiddwa nga 1. FC Magdeburg .

 Kiraabu z'azze asambira 

 Ng'omuvubuka 
Bockhorn yatandika okuzannya omupiira okuva mu TSV Melsdorf ne FC Kilia Kiel nga tanaba kwegatta ku bavubuka ba Werder Bremen gye yazannyira ttiimu z'abali wansi w'emyaka 17 ne 19. 

 Werder Bremen III, II ne S. C. Wiedenbrück 2000. 
Bockhorn yeegasse ku ttiimu ya Werder Bremen ey'okubiri okuva mu ttiimu y'abaali wansi w'emyaka 19. Yazannya omupiira gwe ku ttiimu enkulu ogwaali gusooka nga 27 Ogwomunaana mu 2014  webaali battunka ne SG Aumund-Vegesack. Nga 21 Ogwomwenda mu 2014 Bockhorn yazannya omupiira gwe ogwasooka ne ttiimu ya Werder Bremen ey'okubiri  webaali battunka ne TSV Havelse. Bockhorn yeegatta ku SC Wiedenbrück 2000 okuva mu Werder Bremen II. Yasooka kuzannya nga 1 Ogwomunaana mu 2015 nga battunka ne Rot-Weiss Essen.

 Borussia Dortmund II 
Bockhorn yeegatta ku Borussia Dortmund II mu 2016. Yasooka kuzannya omupiira gwe ogwaali gusooka nga 12 Ogwomunaana mu 2016, webaali bazannya ne Rot-Weiß Oberhausen. Yateeba ggoolo ye eyasooka nga 27 Ogwomunaana mu 2017 bwebaali battunka ne Borussia Mönchengladbach II. Bockhorn yazannyira ttiimu ya Borussia Dortmund ey'abakulu emirundi ebiri: nga 22 Ogwomusanvu mu 2018 mu kisaawe kya Bank of America. Yazannya nga battunka ne Liverpool mu mpaka za International Champions Cup.      

 Huddersfield Town 
Mu Ogwomusanvu 2019, Bockhorn yagenda mu kiraabu y’e Bungereza emannyikiddwa nga Huddersfield Town, n’addamu okusisinkana eyali maneja we  Jan Siewert, eyali atendeka Bockhorn mu kiseera kye yamala mu ttiimu ya Borussia Dortmund eyawansi.   Nga 13 Ogwomunaana mu 2019, Bockhorn yazannya omupiira gwe ogwasooka mu kiraabu ya Huddersfield Town, mu lawundi esooka mu ey'empaka za EFL Cup  webaali battunka ne Lincoln City. Wabula nga 16 Ogwomunaana, Siewert yagobwa okuva ku ttiimu; empeereza za Bockhorn talabibwaawo wansi w'omutendesi omuggya Danny Cowley, era n'ava mu kiraabu eno ku nkomerero ya sizoni, nga tazannye  mupiira nagumu mu liigi.

 VfL Bochum 
Mu Ogwomusanvu 2020, Bockhorn yateeka omukono ku ndagaano ya mwaka gumu ne kiraabu ya VfL Bochum  

 1. FC Magdeburg 
Mu Gwomwenda 2022, Bockhorn yeegatta ku kiraabu y'ekibinja eky'okubiri e Girimaani emannyikiddwa nga 1. FC Magdeburg, oluvannyuma lw'okubeera nga yali talina ndagaano na ttiimu yonna.

 Ku mutendera Gw'ensi yonna 
Nga 9 Ogwomusanvu mu 2019, Bockhorn yayitibwa eyali omutendesi wa Uganda Sébastien Desabre okubeera ku ttiimu esembayo webaali beetegekera omupiira ogusembayo ogw’okusunsulamu abaali bagenda Okuzannya Ekikopo kya Afrika ekya 2019, webaali bagenda okuzannya ne Tanzania .  

 Obulamu bwe 
Maama wa Bockhorn yali Munnayuganda Jean Marion Nansubuga, ate kitaawe nga Mugirimaani Hartwig Bockhorn. Oluvannyuma famire eno yagenda e Girimaani, Bockhorn gye yatandikira omulimu gwe ng’omuzannyi w’omupiira mu TSV Melsdorf.  

 Ebibalo mu kiraabu z'abaddemu 
.mw-parser-output .reflist{margin-bottom:0.5em;list-style-type:decimal}@media screen{.mw-parser-output .reflist{font-size:90%}}.mw-parser-output .reflist .references{font-size:100%;margin-bottom:0;list-style-type:inherit}.mw-parser-output .reflist-columns-2{column-width:30em}.mw-parser-output .reflist-columns-3{column-width:25em}.mw-parser-output .reflist-columns{margin-top:0.3em}.mw-parser-output .reflist-columns ol{margin-top:0}.mw-parser-output .reflist-columns li{page-break-inside:avoid;break-inside:avoid-column}.mw-parser-output .reflist-upper-alpha{list-style-type:upper-alpha}.mw-parser-output .reflist-upper-roman{list-style-type:upper-roman}.mw-parser-output .reflist-lower-alpha{list-style-type:lower-alpha}.mw-parser-output .reflist-lower-greek{list-style-type:lower-greek}.mw-parser-output .reflist-lower-roman{list-style-type:lower-roman}

 Ebijuliziddwaamu 

 Ewalala w'oyinza okubigya 

 Herbert Bockhorn ku mukutu gwa WorldFootball.net